"...А он мятежный , просит бури,

Как будто в бурях есть покой".

"Пикрабазул г1урул гучаб карачел"

Цо кьурул сирталда буго кьабелеб,

Кьварараб , чармилаб чучиларилан,

Чаран гьец1олъун гьеб буго данде ч1ун.

Карачел кьуругун буго къеркьолеб,

Къуваталъ жинца гьеб босулеб г1адин,

Дир г1ат1илъиялъул г1орхъи лъаларин,

Хъалалъун щай дида цебе ч1олебин.

Доб карачелалда бич1ч1улеб гьеч1о,

Гьури х1алае ккун рух1 жиндий щвараб,

Бакъул бух1иялъе жиб мут1иг1лъулеб

Ва парахалъулеб кьурул ракьанда...